ועדת הכספים, כנסת 18, פרוטוקול מספר 545, 2010-11-29 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום תקציב משרד המשפטים ולאחר מכן תקציב משרד החינוך ותקציב המועצה להשכלה גבוהה.

משה גפני: אנחנו שמחים אדוני השר שאתה מכבד אותנו בנוכחותך.

משה גפני: כבוד הוא לנו.

משה גפני: אני מעריך שהישיבה תהיה ישיבה קצרה מכיוון שאין בעיות מיוחדות בתקציב משרד המשפטים, על כל פנים לא שידוע לי.

משה גפני: יש בעיות גם פתרתם אותן, מה שהיה על סדר יומה של הוועדה כמו הנושא של שיפוץ בתי הדין הרבניים.

משה גפני: מבחינה מינהלית אני לא חושב שיש בעיה עם משרד המשפטים, אבל יש בעיה עקרונית עם משרד המשפטים.

משה גפני: משרד המשפטים הוא המשרד הממשלתי שמופקד מינהלית על המערכת המשפטית בישראל, על המערכת המשפטית כולה, האזרחית, בתי הדין הרבניים, הקאדים וכולי.

משה גפני: אני רוצה לומר לך אדוני השר, לפני שאתה מציג את תקציב המשרד שאני חרד – לא מלשון חרדי אלא חרד – מהמציאות בה אנחנו נתקלים במדינת ישראל, וזה בשונה מכל מדינות המערב, וזה העיקרון של הפרדת הרשויות שבשנים האחרונות הולך ונשחק.

משה גפני: זוהי דעתי ויכול להיות שלחברים אחרים בוועדה יש דעה אחרת.

משה גפני: זאת דעתי האישית.

משה גפני: אני חושב שהמערכת הזאת היא מערכת מאוד מסוכנת.

משה גפני: אין תחומי גזרה ברורים או יותר נכון לומר שאין אפשרות למערכת שנבחרת על ידי הציבור -  דהיינו, הרשות המחוקקת – לבוא ולומר שאלה תחומים שהמערכת המשפטית לא מטפלת בהם, דברים שנוגעים למדיניות, דברים שנוגעים למערכות כלכליות סבוכות, נושאים ערכיים ומצפוניים, שכמובן בעיקר שופטי בית המשפט העליון  לכל אחד מהם יש את המצפון שלו ואת השקפת עולמו והוא לא יכול לפסוק ולא לנהוג אחרת.

משה גפני: אין ביקורת על המערכת הזאת.

משה גפני: על הרשות המחוקקת יש ביקורת מכל כיוון אפשרי, יש את הביקורת של מבקר המדינה, יש את הביקורת השיפוטית, יש ביקורת של הציבור וכאשר המערכת הנבחרת איננה עושה את מה שלפי דעתו של הציבור היא חייבת לעשות או שהיא עושה את ההפך, הוא שולח אותה הביתה.

שלי יחימוביץ': גם לשופטים יש אומבודסמן.

משה גפני: מעט מאוד ומאוד בשוליים.

שלי יחימוביץ': אתה רוצה שתהיה שליטה על בית המשפט?

שלי יחימוביץ': רק אלוהינו שבשמים יכול.

משה גפני: אני אומר שזה תהליך מאוד מאוד מסוכן.

שלי יחימוביץ': אני חולקת עליך.

שלי יחימוביץ': אני רוצה שלא ישתמע כאילו זאת עמדת הוועדה.

משה גפני: לא. אמרתי שזאת עמדתי האישית.

משה גפני: אמרתי שאני מעריך שחברים בוועדה יחשבו אחרת.

משה גפני: אני לא חושב שיש לעניין הזה פתרון.

משה גפני: הפתרון הוא ששופטי בית המשפט העליון יגבילו את עצמם מרצונם בנושאים שהם לא בדיוק בתחום סמכותם.

משה גפני: יש דברים שאני חושב שבית המשפט התערב והוא התערב בצדק.

משה גפני: אתמול היה לנו כאן דיון על הנושא של מפת הישובים שזכאים להטבות במס וכאשר הממשלה לא עושה את עבודתה וכתוצאה מזה גם הכנסת לא עושה את עבודתה, זה עומד בדיון בבית המשפט.

משה גפני: אני מאוד חושש מהתערבות המערכת המשפטית.

חיים אורון: אז ההתערבות תהיה מוצדקת?

משה גפני: אז ההתערבות תהיה מוצדקת.

משה גפני: אמרתי.

משה גפני: יש דברים שמערכת המשפט, ברגע שהמערכת הנבחרת, בעיקר בעניין הזה זאת הממשלה שאין לה את האומץ ואין לה את היכולת להחליט בעניין הזה, אז מערכת המשפט תתערב.

חיים אורון: למשל כמו בחורי ישיבה, גיור, אזורי עדיפות לאומית, עוטף עזה?

חיים אורון: אלה הכל נושאים שהמערכת הממשלתית לא החליטה בהם ואז בית המשפט נדרש להחליט.

משה גפני: נראה לי שאת הכל הכנסת ביחד אבל אין קשר בין אחד לשני.

חיים אורון: יש קשר ענק.

משה גפני: אני אגיד לך למה אין קשר.

חיים אורון: לגבי בחורי ישיבה עשר פעמים אמרו לנו להחליט בכנסת ואז מערכת המשפט לא תתערב.

חיים אורון: הבג"ץ הראשון היה שלי ושל אמנון רובינשטיין.

משה גפני: אני אגיד לך למה אין קשר.

משה גפני: הנושאים הללו תלויים בהשקפת עולם.

משה גפני: אני למשל סבור, וכמוני יש רבים, בלי לומדי תורה אין זכות קיום לעם היהודי.

משה גפני: שופטי בית המשפט העליון, רובם -  אני לא אומר כולם, יש שופט אחד שכנראה סבור אחרת ולכן הוא גם פסק בדעת מיעוט בנושא של הבטחת הכנסה של אברכים – השקפת עולמם שבחורי ישיבות לא תורמים לעם היהודי.

חיים אורון: אזורי עדיפות זה מאה אחוזים השקפת עולם.

משה גפני: אזורי עדיפות זה משהו אחר.

חיים אורון: זאת השקפת עולם.

משה גפני: לא. אזורי עדיפות זה משהו אחר.

משה גפני: מה לא?

משה גפני: אצלך השקפת עולם זה רק הקשרים שבינך לבין הקדוש ברוך הוא, אצלי השקפת עולם זה גם זה וגם זה.

משה גפני: אני רוצה לעשות אזורי עדיפות לפי השקפת עולם ואני אומר לך ששני שופטים אחרים בבית המשפט או שני שרים אחרים או שני חברי כנסת אחרים יעשו אזורי עדיפות שונים על פי השקפת עולמם.

משה גפני: למשל, כן יהודה ושומרון, לא יהודה ושומרון.

משה גפני: בית המשפט העליון לא הולך להתערב בזה, ביהודה ושומרון, כן או לא.

משה גפני: הוא אומר שתחליט אתה ותקבע קריטריון שוויוני.

משה גפני: זה מה שאומר בית המשפט וזאת טענה נכונה.

משה גפני: צריך לקבל אומץ ונבחרי הציבור צריכים לעמוד בפני הציבור ולקבל החלטה.

משה גפני: הנושא של דת ומדינה הוא נושא של השקפת עולם.

משה גפני: אם היו יושבים שם עשרה שופטים חרדים ושופט אחד חילוני, המצב היה הפוך.

משה גפני: הייתה פסיקה של בית המשפט העליון על הגיור הרפורמי, האם לרשום בתעודת הזהות.

משה גפני: מה שקרה זה שתשעה שופטים חילוניים פסקו בעד הרפורמים, שופט אחד דתי פסק נגד והשופט המסורתי, טירקל, נמנע.

משה גפני: אתה רוצה לומר לי שזאת לא השקפת עולם?

משה גפני: זה אזורי עדיפות?

משה גפני: שאף אחד לא יחשוב שאף אחד לא מבין מה קורה כי כולם מבינים היטב מה קורה, כולם יודעים ממה עשויים שופטי בית המשפט העליון בעניין הזה, ואני מעריך את המערכת המשפטית שעושה את מלאכתה נאמנה בערכאות השונות וזאת מערכת משפט אחת מהטובות שקיימות בעולם.

משה גפני: אין ויכוח מבחינת רמתם המקצועית של השופטים אבל יש ויכוח האם בנושאים שמדינת ישראל מתחבטת בהם, שהם נושאים קיומיים של המדינה והם נושאים קיומיים של האזרחים, אני לא חושב ששופטי בית המשפט מעצמם צריכים להתערב.

שלי יחימוביץ': אני חושבת שהזמנו לכאן את שר המשפטים כדי שנשמע אותו ולא את הדיונים בינינו לבין עצמנו.

משה גפני: אני רק אומר הקדמה.

משה גפני: בסדר.

משה גפני: חברת הכנסת יחימוביץ, אמרתי את דעתי.

משה גפני: אני פשוט חיפשתי כל הבוקר איזו ביקורת על משרד המשפטים ולא בדיוק מצאתי, וזה נורא ואיום מבחינתי.

משה גפני: אדוני השר, ההקדמה היא הקדמה ועכשיו אנחנו הולכים לנושא המקצועי.

משה גפני: תקציב משרד המשפטים לשנת 2011-2012.

משה גפני: בבקשה.

יעקב נאמן: כבוד היושב ראש, חברי הכנסת הנכבדים, אנחנו באנו היום להציג בפניכם את תקציב משרד המשפטים ואני אבקש מהמנכ"ל להציג אותו בפירוט.

יעקב נאמן: אני רוצה לומר שיש בעיה מרכזית אחת במערכת המשפט במדינת ישראל והיא העומס הבלתי מתקבל על הדעת המוטל על מערכת המשפט.

יעקב נאמן: יש לנו לנפש מספר התיקים הכי גדול בעולם.

יעקב נאמן: המדינה שבאה אחרינו, אנחנו פי ארבע ממנה.

יעקב נאמן: יש לנו בעיה נוספת, לא רק מספר התיקים, ויכול להיות שהיא נובעת מהתרבות שלנו – יש לנו עם שמתדיין ובודק דברים – ואנחנו בעימותים אחד עם השני.

יעקב נאמן: כל בואי למשרד המשפטים הוא במטרה אחת ברורה: להקל על העומס.

יעקב נאמן: הדברים האלה נעשים בכמה וכמה דרכים.

יעקב נאמן: אני לא אכנס לכל הפירוטים, אבל אנחנו עושים מאמץ ככל האפשר להביא לכך שמספר התיקים שיהיו תלויים ועומדים בבית המשפט יקטן בצורה משמעותית כי מי שסובל מזה בסופו של דבר, זה האזרח הקטן.

יעקב נאמן: רוב התיקים התלויים ועומדים הם תיקים של אנשים קשי יום, משפחות שבקושי מתפרנסות, יש להן תביעות נגד חברות גדולות, נגד חברות ביטוח וכיוצא באלה, ושנים התיק תקוע בבית המשפט עד שהתובע מתייאש.

יעקב נאמן: אנחנו עושים כל מאמץ לפתור את הנושא הזה בשיתוף פעולה של כל הגורמים הנוגעים בדבר.

יעקב נאמן: אני תמיד מפנה למשנה בפרקי אבות פרק ה': חרב בא לעולם בשל עינוי הדין, ומיד אחרי זה כתוב: עיוות הדין, כי עינוי הדין גורם לעיוות הדין.

יעקב נאמן: אני לא אשכח את אחד התיקים האחרונים שטיפלתי בהם בהיותי עורך דין, היה תיק של ילד צעיר שנהרג ברשלנות של החברה לשיקום פיתוח הרובע היהודי בבור ברובע היהודי – עשרים שנים בדיוק ביום פטירתו עד שהתקבל פסק הדין הסופי בבית המשפט העליון.

יעקב נאמן: את זה אנחנו צריכים לפתור על מנת למנוע מצב כזה שבו האזרח שמחפש את יומו בבית המשפט ימצא את עצמו תלוי שנים רבות.

יעקב נאמן: לא אכנס לפרטי ההצעות כי זה נדון כרגע עם הנהלת בתי המשפט ונדון עם לשכת עורכי הדין.

יעקב נאמן: אני מקווה שבקרוב נוכל להגיע לשיפור המצב.

יעקב נאמן: אני מבקש מהמנכ"ל להיכנס לפרטים של התקציב.

יעקב נאמן: אני מוכרח להודות שבדיונים מוקדמים עם משרד האוצר הושגו הבנות ואולי זה בגלל הרקע שלי כי את ההתמחות שלי עשיתי במשרד האוצר.

אמנון כהן: כמה?

אמנון כהן: מאתיים תקנים?

יעקב נאמן: המנכ"ל ייכנס לפרטים.

יעקב נאמן: כמובן שתמיד יש לנו עוד ועוד בקשות, אבל אנחנו גם מבינים את צורכי המדינה ואת המגבלות.

יעקב נאמן: כאמור, אני מבקש מהמנכ"ל שייכנס לפירוט של הדברים.

משה גפני: אדוני השר, אתה יכול לומר משהו לגבי השביתה של הפרקליטים?

יעקב נאמן: אני מעדיף כרגע לא לדבר כי אנחנו עוסקים בנושא הזה וכל דיבור בנושא הזה הוא לשפוך עוד שמן על המדורה.

יעקב נאמן: השביתה הזו היא קשה ביותר, פוגעת באזרחים ופוגעת במדינה ואני מקווה שיהיה לה פתרון בקרוב.

שלי יחימוביץ': צריך לזכור שהמשכורות של הפרקליטים קטנות והעומס עליהם הוא עצום.

שלי יחימוביץ': זאת לא שביתה לחינם.

יעקב נאמן: הייתי מבקש לא להיכנס לזה כי הנושא כרגע נמצא בדיונים.

אמנון כהן: לפחות תאמר אם מסתמן פתרון.

יעקב נאמן: אני יכול לומר לך חבר הכנסת כהן שאני נפגשתי עם הפרקליטים לפני השביתה ואמרתי להם שאין ספק שלפני השביתה, אם יימנעו משביתה, מצבם יהיה יותר טוב מאשר לאחר השביתה.

שלי יחימוביץ': הם ייענשו על השביתה?

יעקב נאמן: לא ייענשו.

יעקב נאמן: יש למדינה מגבלות כמה היא יכולה.

יעקב נאמן: יש מצב שכל מה שאתה נותן לסקטור זה או אחר, יש לו השלכות רחבות על כל הסקטורים.

שלי יחימוביץ': למה זה ישתנה לפני השביתה ואחרי השביתה?

יעקב נאמן: כי אפשר היה להגיע להבנות לפני השביתה.

יעקב נאמן: זו דרכי בכל עבודתי הציבורית, כאשר הגעתי להסדרים לפני שביתות מאשר לאחר השביתות כי השביתה בעצם פוגעת ביותר בכולם.

שלי יחימוביץ': כן, אבל זכות השביתה מעוגנת גם בחוק, גם בהסכמים וגם באמנות בין לאומיות.

יעקב נאמן: לא דנתי בזכות השביתה.

יעקב נאמן: דנתי בנזק שנגרם.

שלי יחימוביץ': לומר שהפרקליטים יקבלו עכשיו תנאים פחות טובים מאשר הם היו מקבלים לפני השביתה, זאת אמירה מאוד בעייתית.

יעקב נאמן: אמירה לא בעייתית.

שלי יחימוביץ': היא יוצאת נגד עצם זכות השביתה.

יעקב נאמן: היא לא יוצאת נגד עצם זכות השביתה.

שלי יחימוביץ': לעובדים יש את הזכות לשבות.

יעקב נאמן: אני אגיד לך משהו מפרשת השבוע של שבת שעברה, כדי שתביני את עמדתי בנושא הזה.

יעקב נאמן: התורה מספרת לנו שיוסף ואחיו "ולא יכלו דברו לשלום".

יעקב נאמן: אחים לא יכולים להגיד שלום אחד לשני?

יעקב נאמן: מה התורה אומרת לנו כאן?

יעקב נאמן: יונתן אייבשיץ בספרו תפארת יונתן על הפרשה אומר "ולא יכלו דברו לשלום" מכיוון שלא הייתה בהם הידברות, לא היה שלום.

יעקב נאמן: כשיש הידברות, יש שלום.

יעקב נאמן: הוא הדין לגבי שביתות.

יעקב נאמן: תודה.

יעקב נאמן: אני מבקש את המנכ"ל להתייחס.

גיא רוטקופףף: שר המשפטים, כבוד היושב ראש, חברי כנסת נכבדים.

משה גפני: זאת פעם ראשונה שלך בוועדה.

גיא רוטקופףף: כבר הופעתי בוועדה.

משה גפני: רציתי לברך אותך, אבל אני אברך אותך בכל מקרה.

גיא רוטקופףף: כל פעם זה כמו פעם ראשונה.

חיים אורון: כזאת חגיגה לבוא לכאן?

גיא רוטקופףף: בהחלט.

גיא רוטקופףף: בית המחוקקים של מדינת ישראל.

גיא רוטקופףף: גם חגיגה וגם כבוד גדול מאוד.

גיא רוטקופףף: אני רוצה לומר משהו על תקציב משרד המשפטים ולפני שאכנס לפרטים אתן רקע.

גיא רוטקופףף: משרד המשפטים בעצם מחולק תחת שר המשפטים לכמה מנהלים שמנהלים תחומים שונים.

גיא רוטקופףף: מנכ"ל משרד המשפטים מנהל את התחומים שמיד אני אתאר.

גיא רוטקופףף: המנכ"ל לא מנהל את בתי המשפט אלא להנהלת בתי המשפט יש את מנהל בתי המשפט השופט המחוזי משה גל שהוא גם שופט וגם מנהל, והוא אחראי לנהל את המערכת של בתי המשפט עצמם.

גיא רוטקופףף: זה מתוך תפיסה שנכון יותר שבראש המערכת הזאת יעמוד מישהו שיש לו הכרה טובה עם המערכת והוא יוכל גם לתת הוראות לאנשים בתוך המערכת, אם כי אין זו חובה ואפשר למנות גם אדם שאינו שופט, אבל הנוהג בשנים האחרונות הוא למנות שופט.

גיא רוטקופףף: כנ"ל בהנהלת בתי הדין הרבניים, בראשם עומד מנהל בתי הדין הרבניים, בשלב הזה המנהל בפועל הוא הרב דיכובסקי.

גיא רוטקופףף: עוד מערכת נפרדת לגמרי היא מערכת ההוצאה לפועל שבעבר הייתה חלק מהנהלת בתי המשפט והשנה הסתיימה ההפרדה.

גיא רוטקופףף: בראש המערכת עומד דוד מדיוני.

גיא רוטקופףף: ההוצאה מבתי המשפט נבעה מהצורך לנתק את הקשר בין בית המשפט שאמור לפסוק זכויות לבין הוצאה לפועל שהיא חלק ממערכת הרשות המבצעת.

גיא רוטקופףף: עדיין תחת כנפי משרד המשפטים – אנחנו עובדים בהרמוניה מלאה בין כל היחידות שלנו, מסייעים ויש לנו תקציב אחד כולל – בתי הדין הדתיים שאינם יהודים.

גיא רוטקופףף: הם עדיין במשרד המשפטים אליו הועברו ממשרד הדתות לשעבר, אם כי גם שם הסמכות הניהולית היא סמכות עצמאית כאשר מנהל בתי הדין הרבניים מנהל אותם בדרך עצמאית.

גיא רוטקופףף: אני רוצה לגעת בכמה נושאים שיהיו על סדר היום של משרד המשפטים השנה.

גיא רוטקופףף: ראשית, החלטנו על חיזוק מאוד משמעותי של תחום דיני החברות בישראל.

גיא רוטקופףף: הגענו לכלל מסקנה שהקדמה ופיתוח החברה הישראלית או הכלכלה הישראלית, אנחנו צריכים לתת שירות שהוא שירות בין לאומי היום, ברמה בין לאומית, לאנשי החברות.

גיא רוטקופףף: גילינו שחברות במדינת ישראל נמצאות במצב מאוד בעייתי כאשר בחלקן הגדול אנחנו לא יודעים איזו חברה פעילה, איזו חברה לא פעילה, הנתונים שהיו לנו הם נתונים ידניים.

גיא רוטקופףף: נכנסנו לפרוייקט מאוד משמעותי שעכשיו אנחנו מגיעים לשיאו ובפרוייקט הזה טייבנו את כל מאגרי המידע שלנו והפכנו את רשם החברות ליחידה שמסוגלת לאכוף את הוראות החוק כלפי החברות.

גיא רוטקופףף: אנחנו עכשיו יוצאים בקמפיין גדול מאוד של טיפול מקדים בחברות שמפירות את החוק ואני מקווה מאוד שעד סוף השנה הזו תהיה לנו רשימה מדויקת של כל החברות, ניתן יהיה להקים חברה באמצעות האינטרנט.

גיא רוטקופףף: במסגרת פרוייקט דוינג ביזנס שהוא פרוייקט כלל משרדי אנחנו מנסים לעשות ONE STOP.

גיא רוטקופףף: כלומר, כאשר אדם מבקש להקים עסק, הוא יוכל להקים עסק דרך האינטרנט, לקבל על ידי מילוי מסמך אחד גם את הקמת החברה, גם את התיק במס הכנסה, גם את התיק במע"מ ואני מקווה שהרפורמה תעבור בכנסת, ואז הוא יוכל לקבל גם את רישוי העסק.

גיא רוטקופףף: בסופו של יום, אם נגיע לסיטואציה של הקמת עסק שייקח יום אחד או יומיים במקום בין שלושים לחמישים ימים כפי שקורה היום, אני חושב שנסייע לכלכלה בישראל.

גיא רוטקופףף: עוד פרוייקט מאוד משמעותי שלנו שהיום גם פורסם בעיתונים הוא חילופי הגברא.

גיא רוטקופףף: התמנה השנה אחיה קמארה שהגיע אלינו מהמגזר השלישי לעמוד בראש נציבות שוויון לאנשים עם מוגבלויות במשרד המשפטים.

גיא רוטקופףף: אנחנו כבר רואים שבמהלך החודשים הראשונים שלו בתפקיד יש שינוי מאוד מאוד משמעותי לטובה בהגנה על אנשים עם מוגבלויות, הן בחקיקה והן ביחס ובמידע שנמסר לציבור.

גיא רוטקופףף: היום גם התפרסם דוח של הנציבות לגבי נתוני העוני של אנשים עם נכויות וגילינו בו שיש הרבה מאוד אנשים שיש להם נכויות ונכויות קשות, שחלקם לפחות אומרים ומדווחים שהם מוותרים על אוכל על מנת לרכוש תרופות.

חיים אורון: מה זה חלקם?

חיים אורון: ארבעים אחוזים.

גיא רוטקופףף: אני חושב שאלה הם נתונים מאוד מאוד קשים ואני חושב שבהתאם לכך אנחנו נצטרך גם לפעול ונצטרף עכשיו לשביתת הנכים.

גיא רוטקופףף: זאת משימה שמשרד המשפטים מסייע לפתור אותה.

גיא רוטקופףף: אנחנו מסייעים גם במסגרות משולבות.

גיא רוטקופףף: הקמנו עכשיו ג'וינט ונצ'ר, שיתוף פעולה עם הג'וינט, להקמת מרכז תעסוקה לאנשים עם מוגבלויות.

גיא רוטקופףף: אני מקווה מאוד שהוא יוסיף הרבה מאוד אנשים עם מוגבלויות ומוגבלויות קשות למעגל העבודה.

גיא רוטקופףף: תחומים נוספים שעומדים השנה על הפרק.

גיא רוטקופףף: תחום הפטנטים.

גיא רוטקופףף: רשות הפטנטים נמצאת במשרד המשפטים ובשנים האחרונות חלו תמורות מאוד משמעותיות בנושא הזה בעולם כולו.

גיא רוטקופףף: אנחנו השנה התקבלנו על ידי הארגון הבין לאומי של פטנטים, ארגון שנקרא וייפל.

גיא רוטקופףף: קיבלנו את האישור להוות מרכז חיפוש ובחינה בין לאומי של פטנטים.

גיא רוטקופףף: יש בעולם 15 מרכזים מהסוג הזה.

גיא רוטקופףף: במסגרת הזאת מדינת ישראל, רשות הפטנטים הישראלית, בעצם תוכל לבחון פטנט מכל העולם ומי שעבר את מרכזי הבחינה האלה, לא צריך ללכת ולהוכיח את הפטנט שלו במקומות נוספים.

גיא רוטקופףף: לצורך זה הרחבנו מעט את השירותים שמעניקה רשות הפטנטים ואנחנו מצפים שכבר עד סוף השנה הזאת המרכז יתחיל לפעול.

גיא רוטקופףף: הייתה היערכות לוגיסטית מאוד משמעותית, גם לימוד מאוד משמעותי, ואנחנו גם רוצים להצליח באירוע הזה מכיוון שמרגע שהוקם המרכז הבין לאומי, אנחנו לא יכולים למנוע הגשת בקשות.

גיא רוטקופףף: אנחנו לא שולטים בכמות.

גיא רוטקופףף: אני חושב שהיתרון היחסי שיש לנו כמדינה שיש בה הרבה מאוד אנשי מחקר ומוחות שאנחנו רוצים להשאיר בארץ ישראל ושלא יעברו למקומות אחרים, אני חושב שהיתרון הזה שלנו יבוא לידי ביטוי.

גיא רוטקופףף: רק לשם הדוגמה, יש מודל קוריאני כאשר בקוריאה הוקמה רשות פטנטים שניתן לה אישור למרכז חיפוש בין לאומי והיום הם מקבלים קווטות, מקבלים כמויות עצומות של בקשות לבחינת פטנטים מכל העולם.

גיא רוטקופףף: אגב, זאת גם אפשרות הכנסה וגם אפשרות תעסוקה.

גיא רוטקופףף: בהקשר הזה אנחנו מתחילים – אחרי עבודת מטה מאוד משמעותית עם נציבות שירות המדינה והאוצר – בפיילוט של עבודה חלקית מהבית על מנת להתכונן למצב שבו תהיה הצפה של פניות ובמקרה כזה, אנחנו נוכל להשתמש בבוחני פטנטים שלנו שיעבדו בחלק מהזמן מהבית, עובדי מדינה.

גיא רוטקופףף: היתרון הגדול בזה הוא שאנחנו רואים בזה חיזוק הפריפריה כי נוכל להעסיק מומחים מהצפון, מהדרום, מערי ספר.

גיא רוטקופףף: אני מאוד מקווה שכאשר הנושא הזה יקרום עור וגידים, באמת הוא יצליח.

גיא רוטקופףף: הקמנו השנה בפרקליטות יחידה שמטפלת בנושא של סמכות אוניברסלית.

גיא רוטקופףף: זאת הייתה הקמת בזק של יחידה שתפקידה להגן על אזרחים ישראלים מפני העמדה לדין בעולם.

גיא רוטקופףף: היחידה הזו עושה עבודה יוצאת מן הכלל כבר בחודשים הראשונים לעבודתה ויש כבר שינוי גישה בחלק מהמדינות אתן אנחנו עובדים.

גיא רוטקופףף: כך למשל הצעת חוק בבריטניה שקובעת שאין להגיש כתב אישום ואין לעצור אזרח ישראלי בגין עבירות מהסוג הזה אלא באישור היועץ המשפטי לממשלה, ההצעה הזאת טרם עברה ואני מקווה שהיא תעבור בקרוב.

גיא רוטקופףף: אני חושב שהקמת היחידה הזאת גם מסייעת לנו בהיבטים בין לאומיים כיוון שהיא גם מסייעת לנו, לממשלה, בהתוויית דרכה בהמשך.

גיא רוטקופףף: בין יתר התפקידים שאני ממלא במסגרת הממשלתית, אני גם ממלא תפקיד של יושב ראש ועדת המנכ"לים להסרת החסמים בקרב האוכלוסייה הערבית במדינת ישראל.

גיא רוטקופףף: משרד המשפטים פעיל בזה גם ברמת מחלקת ייעוץ וחקיקה וגם ברמת המעשה של הנתונים בפועל, של העובדים בפועל.

גיא רוטקופףף: הצלחנו בשנה הזו להגיע להישגים גדולים מאוד, קודם כל באיתור חסמים, בהעסקת אוכלוסייה ערבית במשרדי הממשלה, ושנית, עכשיו אנחנו עוברים לאכיפה על משרדי הממשלה לעמוד ביעדים.

גיא רוטקופףף: היעד הוא עשרה אחוזים של עובדי מדינה ששייכים לאוכלוסייה הערבית עד שנת 2012.

גיא רוטקופףף: אני מאוד מקווה שהממשלה תעמוד ביעד הזה שהיא הציבה לעצמה ואנחנו מאוד מסייעים.

עמי צדיק: מי בתוך המשרד עוסק בזה?

גיא רוטקופףף: אני יושב ראש ועדת המנכ"לים.

גיא רוטקופףף: מי שמסייע לי זאת מחלקת ייעוץ וחקיקה שעוסקת בהתקנת תקנות, אם יהיה צורך בחקיקת חוקים לצורך הקלה על העניין הזה, וזה שיתוף פעולה שלנו עם משרד ראש הממשלה, נציבות שירות המדינה והאוצר.

גיא רוטקופףף: אני רוצה לתת כמה דוגמאות על דברים עליהם הוחלט ושהם סייעו.

גיא רוטקופףף: גילינו בוועדה למשל שאחד החסמים העיקריים הוא חסר במגורים.

גיא רוטקופףף: חסם המגורים.

גיא רוטקופףף: אנשים שרוצים להישאר ולגור באזור הטבעי וברוב המקרים חלק גדול מערביי ישראל מתגוררים באזור הצפון.

גיא רוטקופףף: הממשלה החליטה להעניק סיוע בשכר דירה של כאלפיים שקלים על מנת שאותם אנשים יוכלו לעבוד גם באזור ירושלים ובאזור המרכז.

גיא רוטקופףף: לממשלה אין הרבה מקומות עבודה בצפון.

גיא רוטקופףף: יש מעט בנצרת ומעט בחיפה ולכן העניקו סיוע בשכר דירה על מנת שבני האוכלוסייה הערבית יוכלו לעבוד גם במרכז הארץ ובירושלים ויתרחקו מביתם.

גיא רוטקופףף: אני לא אמנה כאן את כל ההמלצות והדרישות, אבל אני רוצה לומר שמה שצפוי לנו כעת זה שאנחנו יוצאים למסע שאפשר לקרוא לו שיווק, פרסום והסברה.

גיא רוטקופףף: אני אישית ביחד עם חברי כנסת ושרים – השר ברוורמן, השר לשעבר חבר הכנסת מג'אדלה – קבענו שנצא לסיור ביחד.

גיא רוטקופףף: גם חבר הכנסת מגלי והבה שנמצא כאן.

גיא רוטקופףף: אנחנו כולנו פעילים ביחד על מנת לעמוד ביעדים הללו.

גיא רוטקופףף: עוד נושאים שהם נושאים רלוונטיים השנה.

גיא רוטקופףף: אני מקווה מאוד שבתחילת השנה תוקם יחידת חופש מידע ארצית.

גיא רוטקופףף: היום בתחום חופש המידע, מי שעוסק בו, אלה הם המשרדים עצמם, היחידות עצמן.

גיא רוטקופףף: בפגישה הראשונה שלי עם שר המשפטים, שאלתי אותו מה הוא מצפה ממני כמנכ"ל, הוא אמר לי: בנפשי עניין חופש המידע.

גיא רוטקופףף: הייתה שיחה ארוכה אבל כמובן לא אספר על כולה.

גיא רוטקופףף: הוא אמר לי שהוא רוצה שהמדינה תגביר את השקיפות שלה, הוא רוצה שהאזרחים יוכלו לקבל יותר נתונים על מה שקורה במדינה, ובעיקר חשוב שתהיה אחידות בהקשר הזה.

גיא רוטקופףף: אני נרתמתי לביצוע המשימה הזאת בשיתוף פעולה מלא של האוצר.

שלי יחימוביץ': ספר לנו מה עושים בעניין הזה.

גיא רוטקופףף: בשלב הזה החלטנו להקים יחידה כלל ממשלתית.

גיא רוטקופףף: לא רק במשרדים.

גיא רוטקופףף: היום, כאשר אדם פונה לגוף שחוק חופש המידע חל עליו, היועץ המשפטי באותו משרד או הממונה על חופש המידע באותו משרד, הוא זה שנושא ונותן עמו.

גיא רוטקופףף: אנחנו ראינו בתקשורת לא פעם שיש הבדלים כאשר משרד אחד אומר שדבר מסוים הוא מעניק ומשרד אחר הוא לא מעניק את אותו הדבר בדיוק.

שלי יחימוביץ': אתמול ישב כאן חיים שני ואמר שהם עכשיו עשו פרוייקט של תכלול על המערכת.

שלי יחימוביץ': זה אותו פרוייקט?

גיא רוטקופףף: לא. זה משהו אחר לגמרי.

גיא רוטקופףף: חיים שני מדבר על משהו שנקרא ה-CIO הממשלתי.

גיא רוטקופףף: בעצם המנמ"ר אחראי, יחידת המחשב הממשלתית.

גיא רוטקופףף: הרעיון של זה הוא כזה שבתחום המחשוב והשירות לאזרח, כל משרד היום מנהל את ענייניו באופן ועל כן מה שחיים מדבר עליו – אגב, זאת ועדה שגם אני שותף לה – זה הקמת אחראי מחשוב, ואני לא בטוח שייכנס לזה גם שירות לציבור למרות שלדעתי גם השירות לציבור צריך להיכנס אליה, אבל זה יוחלט.

גיא רוטקופףף: מדובר בהקמת יחידת מחשוב מרכזית לכל הממשלה, כזאת שגם תרכוש את התוכנות ותייצר אותן.

שלי יחימוביץ': זה פנים ממשלתי, ומה שאתם מדברים עליו הוא בעצם לטובת הציבור.

גיא רוטקופףף: גם זה לטובת הציבור.

גיא רוטקופףף: גם ה-CIO הממשלתי הוא פנים ממשלתי והוא לטובת הציבור כיוון שבסופו של יום יש קשר בין טכנולוגיה.

שלי יחימוביץ': אבל הציבור לא יהיה חשוף לזה.

שלי יחימוביץ': אדם מן הישוב לא יוכל להיכנס לאותה מערכת שחיים שני דיבר עליה ולהוריד אינפורמציה.

גיא רוטקופףף: באופן עקרוני אדם לא יוכל להוריד אינפורמציה, אבל התוכנית הזאת היא תוכנית שבאה לשרת את המטרות של כל המשרדים והמטרות של כל המשרדים הן הגברת השירות לציבור.

גיא רוטקופףף: כאן אני מספר משהו שאני חושב שהוא יקרה, אם כי אני לא יודע אם הוא יקרה.

גיא רוטקופףף: יש בשורה חיובית מאוד.

גיא רוטקופףף: מנהל בתי המשפט נמצא בצפון, אבל אני אדבר גם מנקודת ראותו.

גיא רוטקופףף: אנחנו מתכוננים לטקס הנחת אבן פינה להקמת בית המשפט בעיר לוד, בית המשפט מחוז מרכז, והשנה שר המשפטים הצליח להשיג את התקציב הנדרש לצורך הבנייה שלו ואנחנו נקים אותו ולידו נקים גם את בניין משרד המשפטים שיהיו בו גם יחידות סיוע משפטי, סנגוריה ציבורית, טאבו ופרקליטות.

אמנון כהן: תכניסו גם בית סוהר.

גיא רוטקופףף: בית הסוהר כבר נמצא בסביבה.

משה גפני: אגב, אמרת לי שיהיה בתקציב פיתוח בתי הדין.

גיא רוטקופףף: זה קיים.

משה גפני: איפה?

גיא רוטקופףף: איפה מופיע התקציב של פיתוח הנהלת בתי הדין?

ואדים גודון: לתקציב פיתוח, ניתנה הרשאה להתחייב אבל עדיין אנחנו לא צריכים תקציב.

ואדים גודון: התקציב יבוא מתי שהוא ב-2012.

גיא רוטקופףף: הוא יצא בפועל.

משה גפני: תגיד לי, אתה עושה ממני צחוק?

ואדים גודון: לא. בתקציב פיתוח של משרד המשפטים שוריין סכום של כ-60 מיליון שקלים, בסעיף 53, לטובת פיתוחים של משרד המשפטים והנהלת בתי המשפט.

משה גפני: לא הבנתי.

ואדים גודון: בסעיף 53.

משה גפני: סעיף 53 מולי.

ואדים גודון: יש שם תקציב של כ-60 מיליון שקלים לטובת תקציב פיתוח של משרד המשפטים, הנהלת בתי המשפט ובתי הדין הרבניים.

משה גפני: אז למה זה לא כתוב?

ואדים גודון: כתוב.

משה גפני: אני מסתכל בעמוד 14.

משה גפני: זה לא כתוב?

משה גפני: אתם מתביישים?

מגלי והבה: אתה מתכוון לשנתיים ביחד, נכון?

ואדים גודון: כן.

מגלי והבה: דו שנתי.

משה גפני: לא, אתה לא קורא מהמקום הנכון.

משה גפני: אני קורא מספר התקציב.

משה גפני: את זה אנחנו לא נצטרך לאשר אלא את זה נצטרך לאשר וכאן זה לא מופיע.

גיא רוטקופףף: זה מופיע בתוך תוכנית בתי המשפט.

מגלי והבה: השאלה של היושב ראש, אם אני מבין אותו, היא שאם יש סעיף תקציבי לנושא, היכן הוא.

משה גפני: זאת אומרת שאנחנו צודקים שאנחנו בעצם רצינו באישור חוק התקציב הדו שנתי שאתם תצטרכו לפרט גם את התקנות.

ואדים גודון: אני יודע שאנחנו פועלים לצמצום התקנות, לתת חופש למשרדי הממשלה.

משה גפני: היה צריך לכתוב את זה כדי שאני לא אשאל שאלות מיותרות.

שלי יחימוביץ': מה אתה רוצה שייכתב?

משה גפני: שיהיה כתוב.

משה גפני: הרי היה כאן דיון.

משה גפני: יש בתי דין שנמצאים במצב נורא.

משה גפני: יש אנשים שמגיעים לבתי הדין פעם אחת בחיים והרושם שמתקבל, הם נפגשים שם בדיינים ובכל המקרים מגיעים לבתי הדין במצב משפחתי רע.

משה גפני: הרי לבתי הדין באים בעיקר לגירושין.

משה גפני: המצב הפיזי של בתי הדין הוא רע.

משה גפני: דיברנו על זה בוועדה כמה פעמים.

משה גפני: נאמר על ידי משרד האוצר, ויש את זה גם בכתב, והיה צריך להיות סעיף על פיתוח בתי הדין.

ואדים גודון: יש סעיף.

משה גפני: יש כאן ארבעה עמודים על פיתוח בתי המשפט, שיפוץ בתי המשפט, שיפור בתי המשפט, בינוי בתי המשפט.

משה גפני: ארבעה עמודים.

משה גפני: תקראו.

אמנון כהן: אנחנו מברכים על כך.

משה גפני: ודאי שאני מברך.

משה גפני: צריך שיהיה שירות לאזרח בכל מקום, בעיקר בלוד.

ואדים גודון: אדוני היושב ראש, השנה הנושא הזה כן סוכם בזכות או בגלל שר המשפטים ומנכ"ל משרד המשפטים.

ואדים גודון: הנושא הזה סוכם אחרי דיונים.

משה גפני: אני לא לוקח קרדיט על זה, אבל שזה יופיע.

ואדים גודון: אחרי דיונים אתך בוועדת הכספים הנושא הזה סוכם וזה מופיע בתקנה מספר 8080701.

ואדים גודון: אדוני לא רואה את זה ספר של תוכניות.

אמנון כהן: זה בירוק.

משה גפני: מה כתוב בירוק?

ואדים גודון: כתוב שיפוץ בתי הדין.

משה גפני: כמה כסף?

ואדים גודון: 5 מיליון שקלים כפי שסוכם, שזה 5 מיליון שקלים בבסיס.

גיא רוטקופףף: כל שנה.

גיא רוטקופףף: הגדלת בסיס התקציב ב-5 מיליון.

גאלב מג'אדלה: באותה רשימה כתוב גם בתי הדין השרעים?

ואדים גודון: זה בתקציב משרד המשפטים.

ואדים גודון: זה לא בתקציב בתי הדין.

גאלב מג'אדלה: אני מאמין למשרד המשפטים.

משה גפני: הדבר היחיד שאני מאמין בו, זה בקדוש ברוך הוא.

משה גפני: חוץ מזה אני רוצה לראות הכל.

ואדים גודון: זה מופיע.

שלי יחימוביץ': גפני, מצאתי את זה.

משה גפני: איפה?

שלי יחימוביץ': בעמוד 44, בתי הדין הרבניים.

שלי יחימוביץ': יש גם הקצאת משאבים לתחזוקת מערך המחשוב, גם הקצאת משאבים למעבר למבנה חדש, גם תוספת תקנים.

משה גפני: אלה דברי ההסבר.

משה גפני: את צודקת, אבל אלה דברי ההסבר.

שלי יחימוביץ': אין מספרים.

משה גפני: כן, כי אלה דברי ההסבר.

משה גפני: אני חשבתי שזה אמור להיות, כך הם אמרו, בתוך התקציב, אבל אומרים שזה בתקנות, או יותר נכון בתוכנית הכללית.

משה גפני: שר המשפטים אומר שזה כסף שהוא מספיק.

משה גפני: בסדר.

שלי יחימוביץ': הקצאת משאבים לשיפור.

משה גפני: לא על זה את מצביעה.

משה גפני: את מצביעה על התקציב שמופיע בעמודים עם המספרים.

משה גפני: אומר ואדים שזה מופיע אלא שאנחנו לא רואים את זה.

משה גפני: אמר לי ראלב שאני אאמין, אז אמרתי שאני מאמין ברוך הוא.

גאלב מג'אדלה: לא אמרתי להאמין לכולם אלא אמרתי לך להאמין למשרד המשפטים.

גיא רוטקופףף: אני רוצה לומר שכן מגיע לך קרדיט כיוון שבערב התקציב זה עדיין לא היה מסוכם ואז התקשרתי בשעה 2:00 בלילה לשר המשפטים ואמרתי לו שתקציב הנהלת בתי הדין לא מסוכם עדיין ושאלתי האם לסכם אותו או לחכות למנהל בתי הדין הבא.

גיא רוטקופףף: הוא אמר לי לגמור כי זה חשוב, ואז ישבתי עם ואדים וסיימנו.

גיא רוטקופףף: אני חייב לומר שהאוצר משתף אתנו פעולה בצורה הוגנת.

גיא רוטקופףף: אנחנו לא מקבלים את כל מה שאנחנו רוצים אבל אנחנו גם לא נדחים על הסף.

גיא רוטקופףף: אני חייב לומר שהאוצר מגלה יושר אינטלקטואלי ועבודה עניינית שמאפשרת לנו לבצע את תפקידנו.

גיא רוטקופףף: היינו שמחים אילו היו יותר תקציבים, אבל אנחנו מבינים את התמונה הכללית של הממשלה.

גיא רוטקופףף: משפט אחרון.

גיא רוטקופףף: היושב ראש, אני חייב לציין, גם הוא פועל למען בתי הדין השרעים.

גיא רוטקופףף: הוא הושיב אותנו כאן והצליח לגרום, ובצדק, להשוואה של התנאים של כל הקאדים, גם בבתי הדין, גם בבתי המשפט וכולי, והוא יותר מציק לי לגבי התנאים של הקאדים הדרוזים והשרעים.

משה גפני: אותו הדבר.

משה גפני: אני רוצה לבוא לראלב, אבל אני רוצה גם לחזור הביתה.

גאלב מג'אדלה: גם אני הצקתי למישהו בקשר לרבנים.

משה גפני: זה נכון.

משה גפני: מנכ"ל משרד המשפטים צודק.

משה גפני: אנחנו לא מרפים מהעניין הזה ואני חושב שקיבלנו החלטה נכונה.

משה גפני: אגב, אנחנו הולכים לדון עכשיו בשכר השופטים, בשכר הדיינים, בשכר שופטי בית הדין השרעי והקאדי מדהב של הדרוזים.

משה גפני: אנחנו הולכים לדון על זה כי אנחנו אמורים בינואר לאשר את מה שסוכם עם שר המשפטים לגבי שכר השופטים.

משה גפני: אני הולך להביא הצעה לוועדה וההצעה הזאת תכלול את כולם, את השופטים, את השרים, את סגני השרים, את ראש המוסד, את ראש השב"כ, את כל ההצמדה הזאת.

משה גפני: אני רוצה להפסיק לדון על העניין הזה ולקבל החלטה אחת.

משה גפני: האמת היא שרציתי לעשות את זה קודם, אבל קודם זה היה נראה לא טוב כי אנחנו באמצע הדיונים על התקציב והיו גם כמה פסיקות של בית המשפט ועוד מישהו יכול היה לכתוב באיזה עיתון כאילו אני נוקם בשופטים או שאני לטובתם כדי להתחנף אליהם.

משה גפני: לכן החלטתי להמתין, אבל אני הולך לדון על העניין הזה ואני הולך לקבל החלטה מקצועית ואובייקטיבית.

משה גפני: אני אביא את זה בפני הוועדה.

משה גפני: אם החברים יאשרו את זה, יש לי הצעה שהיא הצעת פשרה, אבל זה יחול על כולם.

משה גפני: זאת אומרת, לא יהיה דין שונה, מלבד חברי הכנסת שזאת לא הסמכות שלנו אלא סמכות ועדת הכנסת.

משה גפני: אנחנו ועדת שירות של נשיא המדינה, של השרים, של השופטים ושל כולם ואני רוצה שיהיה דין אחד לכולם.

משה גפני: לא יכול להיות שכל פעם נדון מחדש על זה כך ועל זה אחרת.

משה גפני: היה כאן דיון שלדעתי היה דיון מאוד לא נוח כשבאים נציגי השרים ואומרים שהשכר שלהם מורכב כך ואחרת ושכר השופטים מורכב כך ואחרת.

שלי יחימוביץ': השופטים בכל זאת מהווים סקציה נפרדת.

משה גפני: אז מה?

שלי יחימוביץ': כך לימדו אותי.

משה גפני: אז מה?

משה גפני: למה הם מוצמדים?

משה גפני: לשכר הממוצע במשק?

משה גפני: למדד?

משה גפני: למה?

שלי יחימוביץ': אתה מדבר על ההצמדה.

משה גפני: ודאי.

משה גפני: זה הנושא.

משה גפני: אנחנו צריכים גם להחליט על שכר השופטים, אבל זה לא הנושא שעומד לדיון.

שלי יחימוביץ': למה שלא נחליט על הצמדה אחידה בכל המשק?

שלי יחימוביץ': גם למקבלי קצבאות

אמנון כהן: שכר מינימום.

שלי יחימוביץ': ברור.

שלי יחימוביץ': שכר מינימום.

משה גפני: אמרתי בדיון ביום חמישי שהממשלה סותרת את עצמה כי יש מקומות שהיא מביאה ואומרת שצריך להצמיד, יש מקומות שהיא אומרת שלא צריך להצמיד.

משה גפני: אמרתי את זה בישיבה ביום חמישי, אבל אני לא יכול לתקן את כל העולם.

משה גפני: מה שמסור בידי ועדת הכספים, זה צריך להיות אחיד.

משה גפני: אגב, אחרי כן לומדים מאתנו כי מה שאנחנו עושים כאן, עושה ועדת הכנסת וזה גם יכול להשליך על כל הדברים האחרים.

משה גפני: טוב, זה לא נושא הדיון עכשיו.

משה גפני: חבר הכנסת חיים אורון, אחריו חבר הכנסת אמנון כהן ואחריו חברת הכנסת שלי יחימוביץ.

חיים אורון: אני לא רוצה להמשיך את הוויכוח עם היושב ראש בהקשר הכללי, האם הגבולות ברורים או לא ברורים, ומי ישים את הגבולות, וכשהוא ישים אותם, האם לטעמו הם יהיו ברורים ולטעמי הם לא יהיו ברורים.

חיים אורון: הוויכוח הזה הוא מעבר לדיון על תקציב משרד המשפטים.

חיים אורון: יש לו הקשר אחד ברור לתקציב של משרד המשפטים כי מערכת המשפט נמצאת בהתקפה מאוד קשה.

חיים אורון: אחד הנימוקים החזקים בארטילריה שזורקים בה אלה הטיעונים שקשורים בתפקודה.

חיים אורון: היא לא יעילה, היא מתמשכת, עינויי דין וכולי וכולי.

חיים אורון: זה נכון לגופו אבל זה גם כלי במאבק על ערעור מערכת המשפט וככל שוועדת הכספים יכולה לתרום לכך שלפחות הכלי הזה יישחק, זה תפקידנו.

חיים אורון: את הוויכוח העקרוני נמשיך לנהל והוא מתנהל.

חיים אורון: בנושא הזה, דווקא הייתי רוצה לשמוע גם מהמנכ"ל וגם מהשר.

חיים אורון: תנו איזה מדד לגבי איזה משקל למצוקה הגדולה של התמשכות התיקים, נושא עליו כולם מדברים.

חיים אורון: גם הנתונים בספר כאן מראים שסגירת תיקים פר שופט יורדת ולא עולה והתור בכל הטבלאות, גם של מרכז המחקר של הכנסת וגם שלכם, מראות שבמקרה הטוב מצליחים לשמור על מלאי קבוע ולא מצליחים להוריד.

יעקב נאמן: יש ירידה.

חיים אורון: אדוני השר, במסמך שמופיע כאן יש ירידה כנראה בתיקים הפשוטים של השנה.

עמי צדיק: נפתחו פחות תיקים, אז יש ירידה, אבל משך זמן הטיפול התארך.

חיים אורון: נכון.

חיים אורון: משך זמן התיקים לפי הטבלא שמוצגת כאן עולה מ-2007 ל-2010.

חיים אורון: היא עולה ב-2,4, 4,6 ואפילו מעל 6 שנים יש עלייה נטו.

חיים אורון: זאת אומרת, מספר התיקים גדול יותר.

חיים אורון: יש כאן את ההיבט הענייני של אותו אדם או שני אנשים שמתדיינים בבתי המשפט ולא זוכים לסיים את ההתדיינות ביניהם, אבל יש לזה גם משמעות מבחינת ההשלכות על מעמד מערכת המשפט משום שכפי שאמרתי קודם, לפעמים אתה שומע עורכי דין, לפעמים אתה שומע אזרחים אחרים שאומרים איזו מערכת דפוקה זאת.

חיים אורון: הכל מתערבב ביחד.

חיים אורון: אני לא יכול לבקש שתתנו יחס תשומה-תפוקה, על כל מיליון שקלים שיהיה יותר במשרד, כמה אתם חושבים שהתור יתקצר.

חיים אורון: בסופו של דבר יש כאן איזשהו מבחן כזה ובמספרים בסדר גודל אפשר לעשות ממוצעים.

חיים אורון: למרות שמוצג כאן גידול משמעותי בתקציב, שלא ברור אם צריך לנטרל ממנו את בתי הדין הרבניים שנכנסו לתוך התקציב הזה.

משה גפני: לא. זה כבר הרבה שנים.

חיים אורון: לא, משנת 2000.

חיים אורון: השוואה משנת 2000.

חיים אורון: נאמר כאן שבשנת 2000 התקציב גדל ב-76 אחוזים.

חיים אורון: אני חושב שצריך לנטרל גם את הגידול הטבעי וגם את התוספות, ואז אני לא בטוח שהחגיגה היא כזאת גדולה.

שלי יחימוביץ': יש תשובה לשאלה של ג'ומס?

שלי יחימוביץ': העלייה הזאת בתקציב בנטרול בתי הדין הרבניים והגידול באוכלוסייה, נותנת באמת גידול ריאלי?

גיא רוטקופףף: אתה מסתכל רק על תקציב הנהלת בתי המשפט.

חיים אורון: לא. אני הסתכלתי על הטבלה שמופיעה כאן.

שלי יחימוביץ': יש לכם את ניתוח הצעת התקציב.

שלי יחימוביץ': אתם אומרים שגדל תקציב המשרד בשיעור של 76 אחוזים.

חיים אורון: זה כל התקציב.

ואדים גודון: אבל בהמשך יש לך רק את בתי המשפט.

חיים אורון: אני יודע.

חיים אורון: בסדר.

חיים אורון: בעיניי זאת שאלה מהותית.

חיים אורון: אם היינו באים ואומרים לכם שיש לכם בתוך שלוש שנים עוד מיליארד שקלים, האם אתם מעריכים שזאת תהיה התפוקה, שנפתח את שני בתי משפט, נשים עוד שופטים, או שהמגבלות הם בתחומים אחרים?

חיים אורון: אין שופטים, אין מערכות וכולי וכולי.

חיים אורון: נתת את הנתון המדהים של פי ארבע מאשר בארצות אחרות, אבל זה לא פותר לנו את הבעיה.

חיים אורון: הם נמצאים בתוך בתי המשפט.

חיים אורון: זה שאנחנו בשיא עולמי זה נחמד מאוד, אבל מה עושים עם זה?

חיים אורון: אני חושב שזאת בעצם הבעיה העיקרית שלנו כאן, בדיון בהיבט התקציבי, כי היא מנקזת לתוכה את כל הבעיות כולן.

משה גפני: נכון.

חיים אורון: הערה יחידה ובזה אני אסיים ולא אאריך היא לגבי מה שהתפרסם הבוקר, נציבות שוויון לאנשים עם מוגבלויות.

חיים אורון: הנציבות ממוקמת במשרד המשפטים וזה בסדר גמור, רצו להפריד אותה ממשרד הרווחה, ואני אומר לך אדוני השר, כשר ולאו דווקא כשר המשפטים, שהעובדה שהנציבות אצלכם, זה בסדר גמור, זה שארבעים אחוזים לא מקבלים את התרופות שלהם, זאת זוועה.

חיים אורון: אנשים עם מוגבלויות לא מקבלים תרופות.

חיים אורון: אני לא מדבר על אלה שבולעים תרופות לתיאבון אלא אנשים עם מוגבלויות שלא מממשים את התרופות שלהם.

חיים אורון: אני יכול לתת נתון נוסף ובזה אני אסיים כי זה לא בדיוק ממין העניין.

חיים אורון: אני יודע שכאן מהבוקר עד הערב מדברים על ה-OECD.

חיים אורון: במבחן של ה-OECD בהקצבה לנכים, אנחנו במקום השלישי מלמטה ובפער ענק.

חיים אורון: אפשר לומר שהנכים שלנו יותר קלים, כל מיני חוכמות שימציאו לי וכבר שמעתי כל מיני הסברים, אבל בסך הכל אנחנו רואים את הנתונים – ויש לי אותם – של הנכים וזה משתקף בתוצאה הזאת.

חיים אורון: התוצאה של זה היא כמובן שהם לא לוקחים תרופות שהרופא נותן להם כי הקצבה היא מאוד מאוד נמוכה.

משה גפני: בעניין הזה אתה פונה אליו כשר ולא כשר המשפטים.

חיים אורון: אני פונה אליו כשר.

חיים אורון: יש משמעות לעובדה שהרשות הזאת נמצאת במשרד המשפטים.

חיים אורון: היא לא רק משתכנת בתוך הבית הזה.

חיים אורון: אני חושב שהוא צריך להשמיע את קולו, את אמירתו ואת השפעתו כדי להתמודד עם השאלה הזאת.

אמנון כהן: תודה אדוני היושב ראש, תודה לשר ולמנכ"ל על הסקירה.

אמנון כהן: אני רוצה להמשיך בדרך בה הלך חבר הכנסת אורון לגבי התמשכות המשפטים והדיונים בתיקים.

אמנון כהן: כמובן אנחנו רוצים יהיה דין צדק ולכן זה לוקח זמן, אבל אנחנו רואים שבגלל שיש ריבוי תיקים, בין דיון לדיון עובר זמן רב.

אמנון כהן: אם היה מצב שתוך שנה מתקיימים אותם דיונים שמתקיימים במהלך עשר שנים, בוודאי הנושא היה מסתיים מהר יותר.

אמנון כהן: לא ראיתי כאן שאתם עשיתם ניתוח וכתוצאה מהניתוח הזה אתם רוצים להקים עוד כמה בתי משפט לטובת הנושא, להכשיר כך וכך שופטים וכולי.

אמנון כהן: לא ראינו את זה.

אמנון כהן: כל פעם אתם אומרים שאתם בהתדיינות עם האוצר ומשבחים אותו, אבל יש את תקציב המדינה וקל לומר שעושים במגבלות הקיימות, אבל אתה צריך להילחם על המגבלות שלך, על מה שאתה נותן.

אמנון כהן: אל תתחשב באחרים אלא תן את השירות שלך.

אמנון כהן: תיק מתנהל עשר שנים, לא נתת שירות אלא זה עינוי דין וזה עיוות דין.

אמנון כהן: קראתי בעיתון שקם בית משפט כלכלי.

אמנון כהן: האם הגיע הזמן והאם יש חשיבה במשרד להקים בתי משפט מקצועיים יותר?

אמנון כהן: להתמקצע בתחומים השונים?

אמנון כהן: בית משפט כלכלי, זה אחד, אבל למשל בנושא רפואה ובנושאים אחרים.

אמנון כהן: צריכים להיות שופטים שיתמקצעו בתחום כי אז אולי הדיונים יהיו מהירים יותר.

אמנון כהן: בסך הכל השופט הוא בן אדם והוא צריך ללמוד את התיק ופעם הוא דן בתיק כלכלי, פעם ברווחה, פעם בנושא רפואי.

משה גפני: רעיון נכון.

אמנון כהן: לא ראיתי איזשהו פתרון כאשר יש נתון שאומר ש-95 אחוזים מהתיקים באים בעסקת טיעון.

אמנון כהן: כלומר, אין משפט צדק.

אמנון כהן: לפעמים בן אדם מודה באשמה שהוא לא עושה רק כי הוא רוצה לגמור את העניין כי הוא לא רוצה להתנהל עשר שנים.

אמנון כהן: האם עשיתם איזושהי עבודה?

אמנון כהן: 95 אחוזים מהתיקים – עסקת טיעון.

אמנון כהן: זה לא משפט צדק.

אמנון כהן: אין צדק.

אמנון כהן: בן אדם אפילו לא עשה, אבל הוא לא רוצה להתדיין עשר שנים ואין לו כסף לקחת עורך דין, ואז מי נופל?

אמנון כהן: האנשים הפשוטים כי אין להם את הכסף.

אמנון כהן: האם עשיתם חשיבה?

אמנון כהן: בדקתם את הנושא הזה?

אמנון כהן: עוד נושא שעולה בוועדת הכספים הוא חברות הביטוח ואפילו ביטוח לאומי.

אמנון כהן: מי מגיע לשם?

אמנון כהן: אזרח מבטח את עצמו, הכל בסדר, אבל ביום שהוא צריך את השירות, הוא הופך להיות גנב, הוא הופך להיות רמאי ולך תוכיח עכשיו שהוא צודק.

אמנון כהן: זאת אומרת, הוא ביטח עשר שנים ובשנה ה-11 פרצו לו לבית או גנבו לו את הרכב או הייתה לו תאונה, ועכשיו הוא מתחיל להתדיין.

אמנון כהן: נשלח חוקר, בודקים את האמינות של המבוטח, ועכשיו הולכים לבתי משפט והוא סובל כי אין לו כסף לקחת עורך דין.

אמנון כהן: כשמגיע תיקון חוק אליכם לוועדה, תמיד אתה אומר שזה לא טוב ואסור להתערב.

אמנון כהן: עשרות חוקים יש לי ואני מנסה להסדיר את הנושא הזה.

אמנון כהן: למה האזרח תמיד צריך להוכיח שהוא לא חטא ולא פשע?

אמנון כהן: למה הוא צריך להיות מובך כאשר ישר אומרים לו שהוא גנב.

אמנון כהן: הוא בא לביטוח לאומי, עבר תאונת דרכים, רוצה לקבל תקופה מסוימת שיקום, שיעזרו לו קצת, לפעמים הוא היה בעל עסק, לפעמים עבד בעבודה מסודרת, אבל דוחים לו את התיק.

אמנון כהן: אחרי שבוע הוא בא עם עורך דין, הוא מקבל את כל הנכות שלו.

אמנון כהן: למה הוא צריך לקחת עורך דין?

אמנון כהן: עשיתם איזושהי חשיבה?

אמנון כהן: אנחנו מדינה, איך אנחנו נראים?

אמנון כהן: למה כולם גנבים?

אמנון כהן: הראייה הזאת צריכה להשתנות ואני מצפה מכם, ממשרד המשפטים, להסתכל על הדברים האלה בתמונה הכוללת.

אמנון כהן: למה אנחנו צריכים שוב ושוב חוק?

אמנון כהן: לא צריך, אבל אם אין לנו ברירה, אני מחוקק.

אמנון כהן: הכלי היחיד שאני מכיר הוא החקיקה.

אמנון כהן: אתם צריכים להסתכל באופן מערכתי ולראות האם המוסד לביטוח לאומי נועד לתת שירות לאותם אזרחים או שבגלל שכמה רימו אותו, הוא מתייחס לאחרים כאל גנבים.

אמנון כהן: איש אחד יחטא ועל כל העדה תקצוף.

אמנון כהן: לכן כולם גנבים עכשיו.

משה גפני: תודה.

משה גפני: יפה דיברת.

משה גפני: שלי יחימוביץ ואחרי הציון.

שלי יחימוביץ': לדברי הפתיחה שלך, אני לא אאריך אדוני היושב ראש, אבל אני כמובן חולקת עליך.

משה גפני: חייב שיהיה משהו שנחלוק.

שלי יחימוביץ': נכון.

שלי יחימוביץ': בדרך כלל אנחנו מסכימים אחד עם השני.

שלי יחימוביץ': אני חושבת שהמתקפה על בתי המשפט בכלל ועל בית המשפט העליון בפרט היא לא במקומה והיא מערערת את יסודות הקיום שלנו כמדינה דמוקרטית.

שלי יחימוביץ': אנחנו זקוקים לבג"ץ ואנחנו זקוקים לבית המשפט העליון.

שלי יחימוביץ': דמוקרטיה, כך יודעת בתי הקטנה, היא לא רק שלטון הרוב אלא גם זכויות המיעוט.

שלי יחימוביץ': אני יודעת מה תגיד לי עכשיו, שיש גם מיעוט חרדי וכן הלאה, אז בוא נוותר על חילופי הדברים הרגילים.

שלי יחימוביץ': אני חושבת שבתי המשפט הם יעד למתקפה משולחת רסן בשנים האחרונות שפוגעת בסופו של דבר בציבור בישראל.

שלי יחימוביץ': חלק מהפסיקות של בג"ץ הצילו אותנו מפני עצמנו, למשל זאת שהורתה על ביטול החוק להקמת כלא פרטי שיופעל בידי קוזניצקי ולבייב, שהם יהיו אחראים על האסירים שלנו במקום המדינה.

שלי יחימוביץ': בא בג"ץ ואמר את דברו.

שלי יחימוביץ': היינו חייבים שמישהו יאמר לנו, אם אנחנו כמחוקקים לא השכלנו לעשות את זה.

שלי יחימוביץ': כליאה היא שלילת החירות הקשה ביותר ורק למדינה מותר לעשות את זה.

שלי יחימוביץ': בג"ץ שומר על המדינה במקרה הזה, אבל זה לא קשור לעניין הדיון שלנו.

משה גפני: זה דיון אחר.

שלי יחימוביץ': נכון.

שלי יחימוביץ': כיוון שאתה אמרת את הדברים, אני מתייחסת.

משה גפני: אני גם אמרתי שזאת דעתי האישית וזאת לא עמדת הוועדה.

משה גפני: הוועדה גם לא מוסמכת לדון בעניין הזה.

משה גפני: אני שוחחתי גם עם נשיאת בית המשפט העליון ואת דעתי אני אומר מעל כל במה ואני לא חושב שזאת התקפה נגד בית המשפט.

שלי יחימוביץ': כיוון שנתתי במקרה את הדוגמה של הפרטת הכלא, אני כן רוצה לדבר בהקשר של משרד המשפטים על הפרטת ההוצאה לפועל.

שלי יחימוביץ': אני חושבת שמדובר במהלך מסוכן מאוד.

שלי יחימוביץ': שוב לוקחים כוחות מדינתיים שצריכים להיות אך ורק בידי פקיד ציבור, כמו להיכנס לביתו של אדם, להפקיע לו רכוש וכן הלאה, ומעביר אותו לידי ידיים פרטיות.

שלי יחימוביץ': הייתי רוצה לדעת איפה זה עומד, מה המהלכים שמתרחשים ולקבל איזשהו עדכון.

שלי יחימוביץ': חשוב לי לדבר על שביתת הפרקליטים במיוחד נוכח הדברים שאמר/לא אמר שר המשפטים כאן.

משה גפני: סליחה שאני מתערב.

משה גפני: השר יצטרך להשיב, אבל אני רוצה לומר לך מה אני הבנתי ממנו.

משה גפני: אני הבנתי ממנו, בעקבות דבר התורה שהוא אמר, אבל הבנתי את זה גם לפני דבר התורה, שהוא היה מעדיף, כך הבנתי, שתהיה הידברות לפני כן ואז היה אפשר להגיע לתוצאות יותר טובות.

משה גפני: זה מה שהוא אמר.

משה גפני: הוא לא ערער על זכות השביתה.

משה גפני: השר ישיב.

שלי יחימוביץ': אני שמעתי כאן מפי השר שהשביתה פוגעת קשה מאוד בציבור.

שלי יחימוביץ': על זה אני רוצה לומר שני דברים.

שלי יחימוביץ': שביתה, אם היא לא תפגע ולא תגרום נזק, היא לא תהיה אפקטיבית ואז העובדים יישארו בלי שום כלי למימוש הזכויות שלהם.

שלי יחימוביץ': דבר נוסף שיש לי לומר זה שגם הפרקליטים הם הציבור.

שלי יחימוביץ': הם ציבור.

שלי יחימוביץ': הם אנשים שמפרנסים את משפחותיהם, הם צריכים להשתכר בכבוד, המשכורות שלהם הולכות ונשחקות כל הזמן, העומס עליהם גדל והולך, להסתובב בפרקליטות ורק להסתכל על המשרדים, על הקיטונים הצרים האלה בהם הם יושבים בתנאים בלתי אפשריים, זה דבר שהוא מעורר הרהורים נוגים על היכולת של הפרקליטות לבצע את תפקידה.

שלי יחימוביץ': אני חושבת שהשביתה שלהם מוצדקת ואני חושבת ששר המשפטים צריך לדעת, כעורך דין, את ההבדל בין עורך דין במשרד לבין עורך דין מייצג.

שלי יחימוביץ': עבודתו של עורך הדין המייצג היא קשה מאוד, במיוחד כשהיא נעשית בתנאים כאלה ובשכר דל כל כך.

שלי יחימוביץ': מעבר לעניין של זכויות הפרקליטים כעובדים, ויש להם זכויות כעובדים וחייבים להכיר בדבר הזה, הפרקליטות היא באמת הכלי העיקרי והמרכזי לאכיפת החוק.

שלי יחימוביץ': אנחנו חייבים לשמור על החוסן שלה, להגנה על כספי ציבור, להתמודדות בבג"צים אם כבר דיברנו על בג"ץ וההתערבות הזאת במעמדם של הפרקליטים, גם מעמדם הכלכלי, היא מקשה על גיוס של כוח אדם טוב לשרות המדינה, לפרקליטות, והיא גם מונעת הישארות של כוח אדם טוב בתוך פרקליטות המדינה.

שלי יחימוביץ': לכן הרצון לדאוג כאן לתנאים בסיסיים לפרקליטים, אני חושבת שהוא באמת רצון של כולנו.

שלי יחימוביץ': הוא לטובת המדינה ולטובת הציבור בסופו של דבר.

שלי יחימוביץ': אני חושבת שהגישה של אני לא מדבר עם העובדים כי הם שובתים, לרבות האמירה שלו הם לא היו שובתים הם היו מקבלים יותר, שזאת אמירה מאוד בעייתית, זאת אמירה שמתאימה לשר אוצר ולא לשר משפטים.

שלי יחימוביץ': אגב, לתקופות פחות טובות בימיו של האוצר, כאשר כל התדיינות על שכר עובדים הפכה לשדה קרב מדמם.

שלי יחימוביץ': אפילו האוצר כבר לא נוהג כך והוא מדבר עם עובדים גם שעה שהם שובתים.

משה גפני: דווקא הייתה התדיינות עם ההסתדרות ונמנעה שביתה.

שלי יחימוביץ': נכון.

שלי יחימוביץ': לכן אני מאוד מעריכה את דבר התורה שמדבר על הידברות, אבל מעבר לדברי התורה, יש גם חוק, יש אמנות בין לאומיות, יש זכות שביתה, יש הסכמים קיבוציים.

שלי יחימוביץ': אגב, הפרקליטים נקטו עיצומים כמה פעמים ואף אחד לא ספר אותם.

שלי יחימוביץ': כנראה שהנכונות להידבר אתם היא לא כל כך גבוהה ואני מצפה משר, כל שר של משרד, גם משר חינוך, גם משר משפטים, גם משר בריאות, להתייצב לימין העובדים שהוא מופקד עליהם ולא נגדם.

שלי יחימוביץ': זאת לא עמדה לעומתית.

שלי יחימוביץ': אני הייתי רוצה לראות אותך שר המשפטים מתייצב לימין העובדים ותובע את זכויותיהם ובוודאי לא אומר שאם הם לא היו שובתים, הם היו מקבלים יותר, ולפתוח אתם לאלתר במשא ומתן בתוך השביתה לטובת הציבור.

שלי יחימוביץ': גם לטובתם אבל גם לטובת הציבור ולטובת כולם.

מגלי והבה: אני מבין שאת מוותרת על ההצעה לסדר.

שלי יחימוביץ': לסיום, שלוש שאלות.

שלי יחימוביץ': שאלה אחת היא בהמשך לשאלה של ג'ומס.

שלי יחימוביץ': קודם כל, הגידול בתקציב ובתקנים מאוד מרשים ואני בעד, כדי להתגבר על העומס ועל הקשיים במערכת, אבל באמת מעניין לדעת האם באמת מדובר בגידול ריאלי או בגידול בגלל הגידול באוכלוסייה כמה מזה גידול אמיתי?

שלי יחימוביץ': אני מקווה שכמה שיותר.

שלי יחימוביץ': עוד שאלה מאוד קונקרטית.

שלי יחימוביץ': אני מסתכלת בעמוד הזה כדי לעזור לך אדוני היושב ראש, בעניין של בתי הדין הרבניים, ראיתי שני סעיפים בעמוד 44, האחד, תוספת תקנים לעוזרים הלכתיים, לדיינים ולתגבור היחידה לבירור יהדות, והשני הוא הקצאת משרות עבור יחידות סיוע.

שלי יחימוביץ': יש לי שאלות קונקרטיות לגבי הדברים האלה.

שלי יחימוביץ': באוקטובר 2008 היה מכרז לעוזרים משפטיים והמכרז הזה נפסל בגלל שהתנאים שלו היו הסמכה לרבנות ועדיפות לכושר דיינות, מה שהשאיר נשים מחוץ למכרז.

שלי יחימוביץ': האם מדובר באותה גברת בשינוי אדרת?

שלי יחימוביץ': העוזרים ההלכתיים הם אותם עוזרים משפטיים?

שלי יחימוביץ': האם כאן נשים כן יוכלו להתמודד לתפקיד?

שלי יחימוביץ': שאלה שנייה.

שלי יחימוביץ': הקצאת משרות עבור יחידות סיוע.

שלי יחימוביץ': יחידות סיוע זה דבר מאוד יפה וקיים גם בבתי דין למשפחה ועושים אותו עובדים סוציאליים.

שלי יחימוביץ': קודם כל, טוב שזה קורה וזה דבר שהוא בהחלט נחוץ לצורך התדיינות בדיני משפחה, אבל בכל זאת אני שואלת למה שהם לא יהיו כפופים למשרד הרווחה שיש לו את כל האתוס המקצועי.

שלי יחימוביץ': האם גם שם נשים עובדות סוציאליות לא יוכלו לעבוד?

יצחק וקנין: אני יכול לתת הודעה אישית?

משה גפני: בבקשה.

יצחק וקנין: בנושא של פינוי פולשים שהתקיים אתמול.

יצחק וקנין: אמנם התנצלתי בפני חבר הכנסת ראלב מג'אדלה.

יצחק וקנין: אתמול הלכתי אליו והתנצלתי ואני רוצה להתנצל במליאת הוועדה.

גאלב מג'אדלה: הסתפקתי בפגישה.

יצחק וקנין: אתה הסתפקת, אבל אני לא מסתפק.

משה גפני: בהלכה כתוב שצריך באותו מקום.

אמנון כהן: במה פגעת בו?

יצחק וקנין: אני מתנצל שוב.

גאלב מג'אדלה: התנצלת במשרדי והסתפקתי בזה.

משה גפני: תודה רבה.

משה גפני: יישר כוח.

משה גפני: ציון פיניאן ואחריו ראלב מג'אדלה.

גאלב מג'אדלה: אני מקבל את ההתנצלות.

ציון פיניאן: אדוני היושב ראש, אדוני השר, אני לא רוצה להיכנס לנושא הצפון, אבל אומר שעם  העומס על בתי המשפט עוד אפשר להתמודד, אבל העומס לצערי כנראה פוגע באופן קבלת ההחלטות ואני אתן דוגמה.

ציון פיניאן: היום נהוג – אני חושב שכבר נתתי את הדוגמה הזאת – כאשר שוטר עוצר נהג ומבקש את תעודת החובה, אם הנהג לא מציג את תעודת החובה, הוא מוזמן לבית המשפט.

ציון פיניאן: יש פנייה של משרד המשפטים שכל נהג שלא מציג תעודה, שולחים אותו הביתה ולא עושים לו כלום בגלל העומס על בתי המשפט, ויש לי את זה בכתב.

ציון פיניאן: יש לי את שני המכתבים, גם של המשטרה וגם של בית המשפט.

משה גפני: העליתי את זה כאן בדיון.

ציון פיניאן: נכון.

ציון פיניאן: זאת תופעה קשה מאוד במגזר, ויסלחו לי חבריי היושבים כאן.

משה גפני: במגזר הערבי.

ציון פיניאן: כן.

ציון פיניאן: זאת תופעה מאוד קשה.

ציון פיניאן: שוטר עוצר נהג, מבקש תעודת ביטוח, אין לו, הוא אומר לו ללכת הביתה.

ציון פיניאן: בימים כתיקונם, כשאין עומס על בתי המשפט, הוא חייב לבוא לבית המשפט ובית המשפט לתעבורה יחליט מה שיחליט.

ציון פיניאן: פנו אלי שוטרים וגם פנו אלי כמה אנשים.

ציון פיניאן: אם כבוד השר ירצה את התשובות שקיבלתי, יש לי אותן בכתב.

ציון פיניאן: הגשתי הצעת חוק בנושא הזה.

מגלי והבה: אתה מדבר על תעודת ביטוח חובה?

ציון פיניאן: כן, על תעודת ביטוח חובה.

ציון פיניאן: כאשר רוצים לחדש את רשיון הרכב, מחדשים אותו לשבועיים ואחרי שבועיים נגמר הסיפור.

גאלב מג'אדלה: זאת תופעה בחברה הישראלית.

ציון פיניאן: לא בחברה הישראלית, אבל לא משנה.

ציון פיניאן: אני עומד על כל מילה שאני אומר.

ציון פיניאן: אני הגשתי הצעת חוק האומרת שאדם שאין לו תעודת חובה להציג, ישלם 700 שקלים ויקבל שמונה נקודות.

ציון פיניאן: אני מקווה שכבוד השר יתמוך בהצעת החוק שלי.

גאלב מג'אדלה: אני נגד התופעה.

גאלב מג'אדלה: אדוני השר, אדוני המנכ"ל, כבוד היושב ראש, נאמרו כאן דברים על ידי חבריי שהם רבים ומגוונים.

גאלב מג'אדלה: גם אני נחשף למשרד המשפטים במשך שנים רבות.

גאלב מג'אדלה: אני מברך את המנכ"ל על הראיון שהיה בעיתון "א-סמרה" לפני יותר מחודש, שם באמת נעשה שירות למשרד וגם לממשלה.

גאלב מג'אדלה: נאמרו הדברים שנעשו, גם בעניין הסרת החסמים, גם בעניין ההתקדמות.

גאלב מג'אדלה: יש כאן צירוף של שר ומנכ"ל שלדעתי לא היה הרבה שנים צירוף כזה ולכן יכולתם ליזום רפורמה בכל הנושאים שעלו כאן.

גאלב מג'אדלה: אנחנו יודעים שרפורמה צריכה אנשים כדי שיניעו אותה והיא צריכה גם תקציב.

גאלב מג'אדלה: אני חושב שיש לכם את שני הדברים.

גאלב מג'אדלה: יש לכם ועדה שמבינה את העניין ויש לכם את כל הסיבות, אחרי שהחברים העלו כאן את כל הדברים שהעלו.

גאלב מג'אדלה: יש לנו עכשיו תקציב לשנתיים, כך שאני חושב שיש לכם את היכולת ואת הכוח להניע רפורמה ראויה לחברה הישראלית בתחומים של משרד המשפטים.

מגלי והבה: אדוני השר, אני שמעתי את המנכ"ל שלך מאז כניסתו לתפקיד ויש כאן שינוי בתפיסה.

מגלי והבה: כמי שהיה פעם מנכ"ל במשרדי ממשלה אני זוכר את התקופה בה בא אדם ואומר את האני מאמין שלו ואין הבדל בין כל אזרחי מדינת ישראל, לא רק בדיבורים אלא במעשים.

מגלי והבה: זאת תפיסה שלא הייתה מקובלת ועל כך צריך לברך.

מגלי והבה: כמובן אני גם מכיר אותך שנים רבות ואני רוצה להביע את תודתנו.

מגלי והבה: מצד שני יוצא לי להסתובב בעולם שלנו ויוצא לי גם להגן על מדינת ישראל.

מגלי והבה: לפעמים בתוך העם בו אני חי יש הרבה ביקורת עלי  ועל אחרים ואומרים שאנחנו מורחים את הזמן.

מגלי והבה: למשל, יש שופט מחוזי דרוזי אחד ואני לא רוצה לדבר על כך כי כל הזמן אנחנו מדברים על החרדים ועל הדרוזים או על הערבים בכלל ואני לא רוצה לעשות זאת.

מגלי והבה: כשאתה מדבר על שופטי שלום, בקושי אתה יכול למנות אותם על יד אחד.

מגלי והבה: כשאתה מדבר על פרקליטות, תביעות ועבודה במשרד המשפטים, גם כן.

מגלי והבה: נכון שיש תוכנית ודרך אגב התוכנית של העדפה מתקנת, התחלנו בה ב-2003-2005 ואנחנו שומעים על 10 אחוזים בשנת 2012.

מגלי והבה: אנחנו הרי יודעים והנתונים של היום מראים על אחוזים קטנים מאוד.

מגלי והבה: לפעמים אתה מתבייש להראות אותם כי אתה שואל באיזו מדינה אתה חי.

מגלי והבה: את אזרח, חי, יש לך את כל הזכויות ואתה ממלא אחר כל החובות, אבל המדינה או קובעי המדיניות שלה משתפים פעולה עם אותה מדיניות של נזרוק להם עצם פה ועצם שם.

מגלי והבה: זה צריך להיפסק.

מגלי והבה: ראיתי שאין בעיה של תקציב.

מגלי והבה: זאת אומרת, אם היום מתקבלת החלטה לומר שאנחנו בתקציב הזה קולטים מספר מסוים, זה לא מחייב ועדה.

מגלי והבה: אני לא מדבר על בחירת הטובים ביותר בכל התחומים, אם זה במערכת השיפוטית, אם זה במערכת הפרקליטות, אם זה במערכת התביעה, אם זה בסנגוריה הציבורית ולא צריכים להיות יוצאים מהכלל אבל אנחנו כאן יוצאים מהכלל.

מגלי והבה: אנחנו נתראה במשך השנתיים אבל אני אומר שיש כאן אפליה שלא מתקבלת על הדעת וזה קורה במעוזי הצדק של מדינת ישראל שכולנו מתברכים בהם.

מגלי והבה: לא יכול להיות ששם יימשך הקיפוח.

מגלי והבה: אנחנו עשינו צעד יפה בנושא הקאדים מהדה והקאדי שרעים, אבל עד היום לא סיימנו את המלאכה אבל היא תסתיים ואני לא מוטרד.

מגלי והבה: אני מדבר על המדיניות הכללית.

מגלי והבה: אני רוצה לראות את כולם שם שווים, את כולם משולבים.

מגלי והבה: יש תקציב – נבצע ולא כל הזמן עוד קצת ועוד קצת, כי בסוף יאמרו – לא בזמננו אלא אולי בעוד אלף שנים – ואני לא רוצה את זה.

משה גפני: במכון ון ליר אמר אחד מחברי הכנסת הערבים בהרצאה שהוא סומך יותר על גפני כיושב ראש ועדת הכספים שהוא ימנע את הקיפוח הזה מאשר על חברי כנסת מהשמאל.

מגלי והבה: אתה אכן עושה את זה.

משה גפני: בסדר.

משה גפני: לא הייתי צריך להגיד את זה.

משה גפני: על כל פנים, אין חרדים במערכת ומה שאתה אומר זה נכון, אבל החרדים שנמצאים במערכת ושהיו אפילו בלשכת השר, הם המוצלחים ביותר.

משה גפני: אדוני השר, בבקשה.

יעקב נאמן: אדוני היושב ראש, אני אשיב בקצרה להערות של חברי הכנסת.

יעקב נאמן: רשמתי אותן ואנחנו נרצה גם ללמוד אותן ביתר עיון כשנחזור למשרד.

יעקב נאמן: לחבר הכנסת אורון.

יעקב נאמן: אני רוצה לומר מה הצעדים שננקטים באופן כללי כדי למנוע את המצב הזה של זמן סגירת התיקים.

יעקב נאמן: ראשית, יצאה הנחיה ששופטים מתחילים לשמוע משפטים ברציפות, מה שלא היה בעבר וזה שינוי מהותי.

יעקב נאמן: זה עדיין לא בכל המערכת, אבל הנהלת בתי המשפט ונשיאת בית המשפט העליון מנסים ליישם את זה.

יעקב נאמן: רק בשבוע שעבר השתתפתי בכנס של הנשיאים וסגני הנשיאים של בתי המשפט בנושא הזה.

יעקב נאמן: יצא נוהל של נשיאת בית המשפט למנוע דחיות.

יעקב נאמן: זאת הייתה מכת מדינה, הדחיות במשפטים.

יעקב נאמן: גם בנושא הזה יש שיפור.

יעקב נאמן: עדיין יש מה לעשות ואני אדבר על צעדים נוספים במשך הדברים שלי כתשובה גם לחברי כנסת אחרים.

יעקב נאמן: באשר לנושא הנכים.

יעקב נאמן: לצערי הרב זה לא במשרדי ואני רק יכול לומר שלבי לבי עם אותם נכים עליהם אתה מדבר שלא מצליחים אפילו לרכוש את התרופות שלהם.

יעקב נאמן: הנושא הזה טעון שיפור, אין ספק, אבל הוא לא נוגע לפעילות של המשרד שלי, אבל כשר אני בהחלט מביא את זה בחשבון.

יעקב נאמן: לחבר הכנסת אמנון כהן.

יעקב נאמן: בין דיון לדיון עובר הרבה זמן ודיברתי על הרציפות.

יעקב נאמן: יש התמקצעות בקרב השופטים וזה אחד השינויים שחל בשנתיים האחרונות.

יעקב נאמן: יש התמקצעות ולא רק בבית המשפט הכלכלי, במחלקה הכלכלית בבית המשפט,  אלא שופטים מתמחים בתביעות רפואיות, בתביעות נזקיות וכיוצא באלה.

יעקב נאמן: באשר לחברות הביטוח.

יעקב נאמן: זה בדיוק מה שאמרתי.

יעקב נאמן: אנחנו צריכים להביא, ואנחנו מביאים שינוי חוק, שתביעות קטנות של אנשים יעברו, אחרי ששופט את התיק, לבוררות חובה כדי לייעל את זה, כדי שהם יקבלו מיד את מה שמגיע להם.

יעקב נאמן: זה כדי שחברות הביטוח ונתבעים אחרים שיש להם את הכוח ואת עורכי הדין מאחוריהם, לא יפגעו באנשים הקטנים הללו.

יעקב נאמן: לחברת הכנסת שלי יחימוביץ.

יעקב נאמן: אם היית קוראת את פסקי הדין שנתתי בשנת 1977 ו-1978 בתביעות של הפרקליטים שמופיעים בפסקי דין בוררות, היית רואה מה דעתי בנושאים הללו.

יעקב נאמן: אני בעד לתת משכורת הולמת וקידום, לא רק לפרקליטים אלא לכל המגזרים בסקטור הציבורי, אבל אלה דברים שאי אפשר לקבל עליהם החלטה בלחץ, בשביתות, והשביתות לא הועילו.

יעקב נאמן: אני יכול לומר שכאשר הייתי במשרד האוצר, הן כמנכ"ל וגם כשר, מנעתי שביתות וכשהייתה שביתה כללית במשק, הם קיבלו פחות מאשר היו מקבלים לפני כן.

יעקב נאמן: כי כשיש הבנה והידברות, אפשר לשכנע אחד את השני יותר טוב מאשר תחת איומים ותחת פגיעה נוראית במדינת ישראל ובתושביה.

יעקב נאמן: אני חוזר ואומר שאני קורא לפרקליטים לשוב לעבודה.

יעקב נאמן: אנחנו נשב לדון ונמצא פתרונות.

יעקב נאמן: לי אין ספק שמגיע, ואני כתבתי פסקי בוררות בנושא הזה כבר ב-1977 וב-1978 על מעמדם של הפרקליטים.

יעקב נאמן: אני בהחלט בעד זה שיהיה ייצוג לעובדים ושיתקיים דיון עם העובדים בגובה העיניים.

יעקב נאמן: כך דאגתי בכל פעילותי הציבורית.

שלי יחימוביץ': גם גיא יענה על השאלות שלנו?

שלי יחימוביץ': היו שאלות יותר קונקרטיות.

יעקב נאמן: לחבר הכנסת ציון פיניאן.

יעקב נאמן: יש ועדת שרים, ועדה מיוחדת בראשות שר התחבורה, שכרגע דנה בכל ההצעות הללו.

יעקב נאמן: זאת אחת ההצעות שיידונו בוועדה ואני מקווה שאפשר יהיה לקדם את הנושא.

יעקב נאמן: בכלל, תאונות הדרכים ומה שקורה בדרכים זאת מכת מדינה שדורשת טיפול הרבה יותר יסודי מכפי שנעשה עד היום.

יעקב נאמן: לחבר הכנסת ראלב מג'אדלה.

יעקב נאמן: אני בהחלט בעד זה שצריכה להיעשות רפורמה והתקציב שקיבלנו ממשרד האוצר מאפשר לנו לנקוט בכמה צעדים.

יעקב נאמן: אני מקווה שנוכל להמשיך בדרך הזאת גם להבא.

יעקב נאמן: לחבר הכנסת מגלי והבה.

יעקב נאמן: אני בהחלט ער לבעיה של הרגשת הקיפוח של חלקים באוכלוסייה.

יעקב נאמן: אני לא אתייחס כרגע לטענות.

יעקב נאמן: אנחנו בוועדה לבחירת שופטים מנסים לענות ולפתור את הבעיה הזאת.

משה גפני: אדוני השרף אתה אמרת שאתה חוזר למשרד, מכיוון שבדברי הכנסת עלו כאן גם טיעונים ודברים קונקרטיים, אתה תוכל לבדוק ולהשיב לנו?

יעקב נאמן: המנכ"ל ימשיך בתשובות.

משה גפני: עכשיו?

גיא רוטקופףף: מה שתחליט.

גיא רוטקופףף: אם מישהו רוצה תשובה עכשיו, אני אוכל להשיב עכשיו.

גיא רוטקופףף: אני יכול גם להשיב בכתב.

משה גפני: יש לנו בעיה של זמן.

גיא רוטקופףף: כמה משפטים כי לחברת הכנסת יחימוביץ היו שאלות עליהן היא רוצה תשובה מיידית.

גיא רוטקופףף: הוצאה לפועל, לא אמרתי הפרטה אלא אמרתי הפרדה.

גיא רוטקופףף: ההוצאה לפועל הייתה בהנהלת בתי המשפט.

גיא רוטקופףף: לימים התייחסו אליה כאל הדלת האחורית של בתי המשפט והעבירו לשם פחות משאבים.

שלי יחימוביץ': לא דיברתי על הפרדה.

שלי יחימוביץ': דיברתי על ההפרטה.

שלי יחימוביץ': דיברתי על אאוט סורסינג.

גיא רוטקופףף: אין אאוט סורסינג להוצאה לפועל.

גיא רוטקופףף: כשאני אמרתי הפרדת הוצאה לפועל, אולי שמעת הפרטת הוצאה לפועל.

שלי יחימוביץ': לא. אני עוסקת בזה כבר הרבה זמן.

גיא רוטקופףף: מערכת ההוצאה לפועל היא מערכת ממשלתית.

גיא רוטקופףף: עומדים בראשה מוציאים לפועל וראשי ההוצאה לפועל שהם רשמים ושופטים והם עובדי מדינה.

גיא רוטקופףף: כל עובדיהם הם עובדי מדינה.

גיא רוטקופףף: ההפרדה דווקא יצאה שיפור בתנאים ואפשרה להם לקבל יותר פרמיות עבור העבודות שהם עושים.

גיא רוטקופףף: אני לא מכיר שם איזושהי הפרטה.

גיא רוטקופףף: זה לא שלי, עכשיו זה של ההוצאה לפועל, וגם קודם זה לא היה שלי אלא היה של בתי המשפט, אבל אני לא מכיר שם בעיה מהסוג הזה.

שלי יחימוביץ': אני אעדכן אותך.

גיא רוטקופףף: בסדר גמור.

גיא רוטקופףף: עוד תשובה אני רוצה לתת, לעניין הסיוע לבתי הדין הרבניים.

גיא רוטקופףף: בשעה 2:00 בלילה, שעה עליה סיפרתי קודם, נסגר עוד משהו.

גיא רוטקופףף: הרמתי טלפון למנכ"ל הרווחה, ידידי הטוב נחום איצקוביץ, ולראש אגף התקציבים באוצר, והחלטנו אחרי הרבה מאוד שנים של משיכה של העניין הזה שכל מערך הסיוע בבתי הדין הרבניים יאוחד.

גיא רוטקופףף: האוצר יעניק תשעה תקנים, אני הענקתי תשעה תקנים, רווחה העניק תשעה תקנים ויצרנו יחידה חדשה בפיקוח משרד הרווחה שתחל לפעול מהתקציב הזה ותיתן סיוע מבלי לפגוע בנשים.

גיא רוטקופףף: עובדות יחידות הסיוע הקודמות יועברו ליחידה החדשה.

גיא רוטקופףף: אני עכשיו גם מקפיד שיישמרו זכויותיהן כך שהן לא יצטרכו לעבור מכרזים וכולי אלא שייקחו אותן כי להן יש את הניסיון בהקשר הזה והן יהיו המדריכות של הקבוצה החדשה.

גיא רוטקופףף: אני מקווה מאוד שזה יסייע לנו.

משה גפני: תודה רבה.

משה גפני: אני מודה לך אדוני השר, אני מודה לך אדוני המנכ"ל.

משה גפני: אנחנו ככל הנראה נמשיך להיפגש.

משה גפני: אני רק רוצה לומר משפט אחד.

משה גפני: השר גם מכהן כיושב ראש הוועדה למינוי שופטים ויושב ראש הוועדה למינוי דיינים ואני חייב לציין לשבח את העובדה שבניגוד למה שהיה במשך הרבה שנים, שהיו מחלוקות, בג"צים וכולי, הוועדה למינוי שופטים בחרה שופטים בשקט גמור ולא שמעתי מחלוקות.

משה גפני: זה קצת מחשיד, אבל זאת עובדה.

יעקב נאמן: קרוב ל-140 שופטים.

משה גפני: הוועדה למינוי דיינים, גם היא בחרה בשקט גמור ולקחה את המקצועיים ביותר והטובים ביותר לעומת הקדנציה הקודמת, אז באמת הייתה מחלוקת מאוד קשה שלוותה בבג"צים.

גיא רוטקופףף: גם אז מונו 24.

משה גפני: כן, מונו, אבל הייתה מחלוקת.

משה גפני: עכשיו זה לא קרה וזה כמובן בזכות יושב ראש הוועדה, אבל בקדנציה הקודמת אני גם לא הייתי חבר בוועדה.

משה גפני: זה דבר שולי מאוד, אבל אני מודה לך אדוני השר.

יעקב נאמן: זה בגלל ההידברות.

משה גפני: נכון.

משה גפני: אני מעיד על כך שהייתה הידברות שוטפת בין כל החלקים.

משה גפני: אני מודה לך אדוני השר, אני מודה לך אדוני המנכ"ל, אני מודה לעובדי המשרד ולמשרד האוצר.

יעקב נאמן: תודה רבה לך היושב ראש ולחברי הכנסת.

משה גפני: תודה רבה.

משה גפני: אנחנו עוברים לדיון על תקציב משרד החינוך.